**Ministru kabineta noteikumu projekta**

**"Valdības komunikācijas koordinācijas padomes nolikums"**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts "Valdības komunikācijas koordinācijas padomes nolikums" (turpmāk – noteikumu projekts) ir izstrādāts pēc Valsts kancelejas iniciatīvas |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valdības komunikācijas koordinācijas padomes funkcijas, tiesības un uzdevumi noteikti Ministru kabineta 2006. gada 21. marta noteikumos Nr. 222 "Valdības komunikācijas koordinācijas padomes nolikums". Izvērtējot spēkā esošo Ministru kabineta (turpmāk – MK) noteikumu lietderību, kā arī līdzšinējo padomes darbību, Valsts kanceleja secināja, ka daļa nolikumā minēto prasību ir novecojušas un nesniedz rezultātu. Tāpat, ņemot vērā nepieciešamo labojumu apjomu, saskaņā ar efektīvu pārvaldību nolemts sagatavot jaunu tiesību akta projektu. Noteikumu projektā precizēta padomes definīcija, tās sastāvs, padomes veicamie uzdevumi, kā arī izslēgtas normas, kuras atzītas par neefektīvām un nerezultatīvām. Piemēram, MK noteikumos Nr. 222 "Valdības komunikācijas koordinācijas padomes nolikums" 3.3. apakšpunkts paredz padomei izskatīt ministriju un īpašu uzdevumu ministru sekretariātu komunikācijas struktūrvienību darba plānus un koordinēt to īstenošanu. Valsts kancelejas ieskatā institūcijas struktūrvienības darbības plāns ir tās iekšējā atbildība, kas nav novirzāma padomei. Tāpat iestādes darbības plāni tiek gatavoti saskaņā ar Valdības deklarācijā un Rīcības plānā noteiktajiem uzdevumiem un veicamajiem pasākumiem. Iestāde ir atbildīga arī par darbības plānā minēto pasākumu īstenošanu. Padomes rīcība, izskatot un koordinējot plānā minēto uzdevumu īstenošanu, pārsniedz tās pilnvaras un ir traktējama kā iejaukšanās iestādes darbībā. No nolikuma ir izslēgta arī norma Ministru prezidentam ar rīkojumu apstiprināt padomes personālsastāvu, vienlaikus precizējot, ka padomes locekļi ir visu ministriju un Pārresoru koordinācijas centra komunikācijas struktūrvienību vadītāji. Tādējādi tiek mazināts administratīvais slogs, jo līdz ar personāla maiņu institūcijās nav nepieciešams izdarīt grozījumus Ministru prezidenta rīkojumā par padomes personālsastāvu. Valdības komunikācijas koordinācijas padome ir konsultatīva koleģiāla institūcija, kuras mērķis ir koordinēt ministriju darbību komunikācijas jomā, lai veicinātu sabiedrības iesaistīšanu lēmumu pieņemšanas procesā un pilnveidotu sabiedrības informēšanas procesu par valdības un valsts pārvaldes institūciju darbu. Valsts pārvaldes iestāžu komunikācijas savstarpēja koordinācija nepieciešama, lai informētu un izglītotu sabiedrību par valdības pieņemtajiem lēmumiem, kā arī lai veicinātu pilsonisko līdzdarbību un sabiedrības iesaisti lēmumu pieņemšanas procesos |
| 3. | Projekta izstrādē iesaistītās institūcijas | Noteikumu projekts izskatīts Valdības komunikācijas koordinācijas padomes sēdē 2016. gada 22. aprīlī |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā ietvertais tiesiskais regulējums attiecināms uz Valsts kanceleju, Aizsardzības ministriju, Ārlietu ministriju, Ekonomikas ministriju, Finanšu ministriju, Iekšlietu ministriju, Izglītības un zinātnes ministriju, Kultūras ministriju, Labklājības ministriju, Satiksmes ministriju, Tieslietu ministriju, Veselības ministriju, Vides aizsardzības un reģionālās attīstības ministriju un Zemkopības ministriju, kā arī Pārresoru koordinācijas centru |
| 2. | Tiesiskā regulējuma ietekme uz tautsaimniecību un administratīvo slogu | Projekts neradīs papildu administratīvo slogu un tiks īstenots, izmantojot esošos administratīvos resursus |
| 3. | Administratīvo izmaksu monetārs novērtējums | Nav attiecināms |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams atzīt par spēku zaudējušu Ministru prezidenta 2011. gada 5. septembra rīkojumu Nr. 283 "Par Valdības komunikācijas koordinācijas padomes personālsastāvu" |
| 2. | Atbildīgā institūcija | Valsts kanceleja |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpašas sabiedrības līdzdalības un komunikācijas aktivitātes nav plānotas |
| 2. | Sabiedrības līdzdalība projekta izstrādē | Nav  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Noteikumu projekta izpildi nodrošinās Valsts kanceleja  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nemaina Valsts kancelejas kompetenci un funkcijas, kā arī neparedz jaunu institūciju izveidi, esošo institūciju likvidāciju vai reorganizāciju |
| 3. | Cita informācija | Nav |

Anotācijas III un V sadaļa – projekts šīs jomas neskar.

Ministru prezidents Māris Kučinskis

Vizē:

Valsts kancelejas direktors Mārtiņš Krieviņš

03.10.2016

643

Barvida 67082902

zaiga.barvida@mk.gov.lv